# La jauría

La jauría és una pel·lícula dramàtica franco-colombiana del 2022 escrita i dirigida per Andrés Ramírez Pulido en el seu debut com a director. El maig de 2022 va guanyar el Premi Setmana de la Crítica al 75è Festival Internacional de Cinema de Canes. En el mateix mes, Ramírez Pulido va rebre la Societat d'Autors i Compositors Dramàtics pel seu treball en la pel·lícula. La pel·lícula va ser nominada en la categoria Millor pel·lícula estrangera de parla hispana als XXXVII Premis Goya.

## Sinopsi

En un centre de rehabilitació experimental al mig de la selva, l'Eliú compleix una condemna per assassinat. Quan el seu millor amic i còmplice és traslladat al mateix lloc, els joves han de reconstruir el seu crim i enfrontar-se a un passat del qual Eliú vol fugir. Enmig de teràpies i treballs forçats, Eliú s'enfrontarà a la foscor de la naturalesa humana i intentarà fugir de la seva abans que sigui massa tard.

## Repartiment

Els actors que participen en aquesta pel·lícula són::
* Jhojan Estiven Jimenez - Eliú
* Maicol Andrés Jimenez - El Mono
* Diego Rincón - Godoy
* Miguel Viera - Álvaro
* Carlos Steven Blanco - El germà d'Eliú
* Ricardo Alberto Parra - Juan Macias
* Jhoani Barreto - Ider
* Marleyda Soto - Tránsito
* Wismer Vásquez - Calate

## Estrena

La pel·lícula es va estrenar internacionalment al maig com a part de la Setmana Internacional de la Crítica al 75è Festival Internacional de Cinema de Canes. s va estrenar el 20 d'octubre de 2022 als cinemes colombians, i s'estrenarà als cinemes francesos el 4 d'abril de 2023.

## Recepció

El crític Fabien Lermercier del portal Cineuropa ha destacat que la pel·lícula està "dotada d'un repartiment eminentment convincent", i que "teixeix una xarxa estranya on l'invisible juga amb l'hiperrealisme mentre explora temes com la veritat, la família i la llibertat". Jonathan Holland de Screendaily va afirmar que la pel·lícula "combina potents elements atmosfèrics amb suspens i tragèdia clàssica en un to inquietant i pertorbador, proporcionant una perspectiva fresca, sensible i reflexiva sobre el cinema de la cultura de bandes a Amèrica Llatina."

## Referències

* ↑ Esquives, Carlos. «Festival de Toronto: La jauría (2022), de Andrés Ramírez Pulido - Críticas» (en castellà), 14-09-2022. [Consulta: 26 desembre 2022].
* ↑ «Película colombiana “La jauría” gana en la Semana de la Crítica de Cannes» (en espanyol europeu), 25-05-2022. [Consulta: 26 desembre 2022].
* ↑ Tiempo, Casa Editorial El. «Película colombiana 'La jauría', gran ganadora de la Semana de la Crítica» (en spanish), 25-05-2022. [Consulta: 26 desembre 2022].
* ↑ «Flamingo Films | La jauría nominada Mejor película iberoamericana en Los Goya» (en castellà). [Consulta: 26 desembre 2022].
* ↑ «La jauría | Cinemateca de Bogotá». [Consulta: 26 desembre 2022].
* ↑ «Reparto de La Jauría (película 2022). Dirigida por Andrés Ramírez Pulido» (en castellà), 26-12-2022. [Consulta: 26 desembre 2022].
* ↑ «‘La jauría’ ya se estrenó en el Festival de Cine de Cannes» (en espanyol europeu), 25-05-2022. [Consulta: 26 desembre 2022].
* ↑ Espectador, El. «ELESPECTADOR.COM» (en spanish), 20-10-2022. [Consulta: 26 desembre 2022].
* ↑ Semana. «‘La Jauría’: el thriller de bosque tropical de Andrés Ramírez Pulido proyecta a Ibagué y a su juventud periférica» (en spanish), 26-09-2022. [Consulta: 26 desembre 2022].
* ↑ «Review: La Jauría» (en anglès). [Consulta: 26 desembre 2022].
* ↑ Holl, Jonathan; 2022-05-24T10:55:00+01:00. «‘La Jauría’: Cannes Review» (en anglès). [Consulta: 26 desembre 2022].